TRUE-DTAC รีบาวด์! นักลงทุนซื้อกลับ คลายกังวลแผน “ควบรวม” ล่ม
TRUE-DTAC รีบาวด์! นักลงทุนแห่ซื้อกลับหลังร่วงหนัก คลายกังวลแผน “ควบรวม” ล่ม ฟากโบรกฯชี้เป็นโอกาส “ซื้อ” หุ้น TRUE ราคาเป้าหมาย 5 บาท
TRUE-DTAC รีบาวด์! นักลงทุนแห่ซื้อกลับหลังร่วงหนัก คลายกังวลแผน “ควบรวม” ล่ม ฟากโบรกฯชี้เป็นโอกาส “ซื้อ” หุ้น TRUE ราคาเป้าหมาย 5 บาท
25 ก.ค. 2565

ผู้สื่อข่าวรายงานว่า วันนี้ (25 ก.ค.65) ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 10:13 น. อยู่ที่ระดับ 4.62 บาท บวก 0.08 บาท หรือ 1.76% สูงสุดที่ระดับ 4.62 บาท ต่ำสุดที่ระดับ 4.56 บาท ด้วยมูลค่าการซื้อขาย 249.87 ล้านบาท
ด้านราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC อยู่ที่ระดับ 45.25 บาท บวก 0.50 บาท หรือ 1.12% สูงสุดที่ระดับ 45.50 บาท ต่ำสุดที่ระดับ 45.50 บาท ต่ำสุดที่ระดับ 45.00 บาท ด้วยมูลค่าการซื้อขาย 117.32 ล้านบาท
ทั้งนี้ ราคาหุ้น TRUE และ DTAC ปรับตัวขึ้นมาในแดนบวกวันนี้ หลังเมื่อวันศุกร์ปรับตัวลดลงอย่างหนัก หลังมีกระแสข่าวว่าคณะอนุกรรมการที่สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ตั้งขึ้น 4 คณะได้ลงมติ 3 ต่อ 1 ไม่เห็นด้วยกับการควบรวม
อย่างไรก็ตาม ภายหลัง นายไตรรัตน์  วิริยะศิริกุล รักษาการแทนเลขาธิการ กสทช. ได้ออกมาระบุว่า กระแสข่าวดังกล่าวไม่เป็นความจริง เพราะล่าสุดอนุกรรมการฯ ทั้ง 4 ชุดยังไม่ได้สรุปผลการพิจารณาออกมาอย่างเป็นทางการ โดยปัจจุบันยังอยู่ระหว่างพิจารณาข้อมูลประกอบข้อกฎหมายอีกระยะ จึงอยากให้ติดตามข่าวสารอย่างระมัดระวัง
ด้าน บล.เมย์แบงก์ (ประเทศไทย) ระบุแนะนำ “ซื้อ” หุ้น TRUE ราคาเป้าหมายเดิม 5.00 บาท หลังจากราคาหุ้นร่วงลง 6.2% ในวันศุกร์ ตอนนี้ TRUE มีแนวโน้มให้ผลตอบแทนที่ 11.6% (อัพไซด์ 10.1% จากราคาเป้าหมาย 5.0 บาทของเรา และอัตราผลตอบแทนจากเงินปันผล 1.5% ในปี 66) ยังคงมองว่า กสทช. จะอนุมัติการควบรวมกิจการในไตรมาส 3/65